  Майя Бывальцева Футболъя «Кожаный мяч – Кубок Coca-Cola» огъяросси вожвылъяськонлэн улосвыл люкетэзлэн финалаз Удмуртиын сюрслэсь трос пинал футболистъёс люкаськизы. Арлыдъя куиняз ик группаын Ижкарысь командаос вормизы, ивортэ радъясьлэн пресс-службаез. Улосвыллэн финалаз 29-тӥ инвожое элькунысь 12 командаос пыриськизы. Бадӟымъёслэн группаязы вормиз «Торпедо 49», шоро-куспо группаын — «Торпедо», покчиослэн группаязы — «Зенит-Ижевск». Чакланъёсъя, устоосыз пинал футболистъёс «Кожаны мяч» турнирлэн огъяросси финалъёсаз пыриськозы. Шоро-куспо арлыдъемъёслэн группаысьтызы командаос куарусён кутсконын Ростов-на-Дону карын пумиськозы, бадӟымъёсыз — гудырикошкон пумын Волгоградын. Финалын вожвылъяськонъёс футболэн шудонъя дуннелэн чемпионатэзлы пуктэм стадионъёсын ортчозы. Тегъёс: Спорт Ижкар Футбол Удмуртия пиналъёс  